cyanic-selkie/wikianc huggingface dataset:
MS «Bourbon Dolphin»
MS «Bourbon Dolphin» var et ankerhåndteringsskip eid av rederiet Bourbon Offshore Norway i Fosnavåg. Skipet forliste 12. april 2007 og åtte av besetningen på 15 omkom.
Bakgrunn
Det var bygget ved Ulstein Verft i 2006 og var av typen «Ulstein A102.» Skipet kantret under flytting av anker for den halvt nedsenkbare flyteriggen «Transocean Rather» om lag 75 nautiske mil nordvest for Shetland, klokka 17.08 den 12. april 2007. Sju av mannskapet på 15 ble reddet i live, tre ble funnet omkommet og fem ble aldri funnet. De overlevende ble fløyet inn til Lerwick på Shetland. Ifølge vitneutsagn kom ankerkjettingen over på babord side av båten og dro den rundt. Skipet ble liggende lenket til boreriggen med kjølen i været. Av sikkerhetshensyn valgte man derfor å evakuere 72 av den 99 mann store besetningen på Transocean Rather.
I løpet av fredag 13. april gjennomførte dykkere fra Royal Marines flere dykk ved båten for å lete etter savnede. Søket måtte avsluttes av sikkerhetshensyn. Etter dette ble redningsaksjonen omdefinert til en bergingsaksjon. Første del av denne operasjonen var å kutte ankerkjettingen som forbandt skip og borerigg.
Søndag 15. april kl. 21.15 sank «Bourbon Dolphin» på 1100 meters dyp. Havaristen var da klargjort for slep inn til Collafirth på Shetland.
Nacer Barazite
Nacer Barazite (arabisk: ناصر بارازيت) (født 27. mai 1990 i Arnhem) er en nederlandsk fotballspiller som spiller for den tyrkiske klubben Yeni Malatyaspor. Hans posisjon er midtbanespiller, som oftest offensiv midtbanespiller.
Klubbkarriere
Barazite begynte sin karriere i den nederlandske Æresdivisjons klubben NEC. Han dro til Arsenal i 2006 og var et fast innslag på Arsenals U18-lag, og spilte også regelmessig på Arsenals reservelag i 2006–2007-sesongen. I September 2007 signerte Barazite profesjonell kontrakt med klubben, og han hadde da også fått sin førstelagsdebut i treningskampen mot Barnet en måned tidligere, hvor han også scoret.
Barazite spilte også for Nederlands U17 lag som spilte i EM for U17 i 2007. Han scoret i Nederlands 2–2 kamp mot Belgia. Nederland gikk imidlertid ikke videre i turneringen.
Barazite fikk sin offisielle debut for Arsenal i Ligacup kampen mot Sheffield United som innbytter for Eduardo da Silva, den 31. oktober 2007.
MS «Bourbon Dolphin»
Sjøforklaring
Under sjøforklaringen kom det frem at rett før kantringen hadde man på Bourbon Dolphin forsøkt å ta ned indre styrbord styrepinne (Towing-pin). Dette var ikke mulig på grunn av for stort trykk fra ankerkjettingen mot pinnen. Skipet ble deretter rettet et par grader opp mot styrbord. Dette lettet trykket på styrepinnen som dermed lot seg senke. Ankerkjettingen raste samtidig mot babord og skipet la seg over. Samtidig stoppet begge hovedmotorene på styrbord side. Man prøvde deretter å trykke på nødknappen som mannskapet trodde skulle løse ut all kjetting og dermed lette kraften på skipet. Det viste seg at systemet, et nyinstallert vinsjesystem, ikke var konstruert for nødutløsning, men for kontrollert utløp av kjetting ved strømbrudd. Dette var ikke noen av mannskapet klar over, og da nødutløseren ble trykket, ble ikke ankerkjettingen sluppet raskt nok ut. Skipet ble deretter dratt rundt av vekta fra ankerkjettingen.
I etterkant av sjøforklaringen nedsatte Justis- og politidepartementet en egen granskingskommisjon for å undersøke forholdene i forkant av ulykka mer grundig. Kommisjonen leverte sin rapport den 28. mars 2008.
Sleivdal
Sleivdal er en norsk tegneserie, skrevet og tegnet av Ivan Emberland og Øyvind Sveen. Serien ble første gang sett på trykk i fotballbladet BOING høsten 1995. BOING byttet i 2013 navn til KICKERZ, og Sleivdal dukker fortsatt opp i hvert nummer til og med desember 2015. I Sleivdal møter du verdens aller labreste fotballag, og serien kommer i tillegg ut som album, julehefter og avisstriper (se utgivelser nederst). Siden februar 2006 gikk serien også i Sverige (som BK Slarvhult), først i svenske BOING, så i Forza Fotboll, og så i svenske KICKERZ. I Finland fikk Sleivdal fire sesonger på trykk (som FC Hutivaara).
I 2016 kom hardcover-boken SLEIVDAL IL - Tabellen er lang! ut på Kolofon Forlag.
Høsten 2019 kom albumet Sleivdal IL - Føre VAR ut på Egmont.
Historien
En kvart mannsalder har gått siden trenerfantomet Hallvar Thorkildsen og hans disipler i bygdeklubben Sleivdal IL tok steget opp i eliteserien i fotball. Likevel har Sleivdal idag fortsatt færre resultater å vise til enn portugisisk bandy, uten at Thorkildsen har vurdert å trekke seg. Motivasjonen er fortsatt rødglødende til stede, og i tøffe stunder er det godt å vite at du disponerer en spillerstall som glatt passerer som grove syndebukker hos selv den mest velvillige. Keeperveteranen Ola Bøg Rises har plasseringsevnen til en snøblind kongepingvin og en redningsprosent som ville gjort letemannskapene i Røde Kors nærmest til mordere, mens klareringsprosenten til backen Albin Somnia ville lagt ned Kripos på timen. Midtbanen ødelegges av droget Martin Hval, mens angrepene spoleres av Goliat Siklesæter. Kantspilleren er sjansebrenner av format, og er nærmere en nobelpris i fysikk enn sin første scoring i Sleivdal-trøya. Og Siklesæter eier ikke fysikk. Det blir snaut med poeng av sånt.
Brettspill og leketøy
Individuelle plastfigurer av Hallvar Thorkildsen + hele førsteelleveren (ca. 2007)
Striper
På trykk i KICKERZ skoledagbøker og KICKERZ-bladet, og i diverse norske aviser, bl.a. Bergensavisen, Troms Blad, Byavisa Drammen, Byavisa Tønsberg, Bodø Nu, Østfoldavisen, avis1, og Sleivdalposten m.fl. Trykkes stadig i tippeavisa TIPS.
Per Østvold
Per Østvold (født 28. april 1949 i Rygge i Østfold) er en norsk politiker og organisasjonsmann.
Fra 1970 studerte han juss i Oslo. I 1976 ble han ansatt i Linjegods, og var aktiv i Linjegodsstreiken samme året. Han ble leder i Oslo Transportarbeiderforening i 1986, og ble valgt som forbundssekretær i Norsk Transportarbeiderforbund i 1991. Han overtok som leder i 1996, og satt som leder fram til juni 2009.
Han var medlem av Det norske Arbeiderparti fra 1967 til 1971. I 1972 ble han medlem av SUF(m-l), og fra 1974 til 1990 var han medlem i AKP(m-l). I 1991 ble ham medlem av Sosialistisk Venstreparti (SV), hvor han har hatt en rekke tillitsverv. Østvold har vært leder i Oslo SV.
Han var styreleder i Manifest Analyse fram til 2012.
Østvold ble i 2011 valgt som leder for det folkevalgte bydelsutvalget i Grunerløkka bydel i Oslo, og satt i denne posisjonen til 2015.
Alexander Lund Hansen
Hansen begynte sin karriere i, før han gikk til. Han gikk til høsten 2009 etter lite spilletid grunnet mye skader og trenernes valg av andre, mer meritterte målvakter. Han kom til før -sesongen og debuterte med å holde buret rent i kvartfinalen mot  13. august samme år.
8. august 2012 ble det bekreftet at Hansen har signert for.
5. mai 2015 skrev han ny toårskontrakt med Rosenborg ut 2017.
I sesongen 2015 var han med å vinne både Tippeligaen og Cupfinalen.
Etter å ha pådratt seg sin femte hjernerystelse på ikke mange år ble Lund Hansen tvunget til å legge opp etter 2016 sesongen. Han fortsetter i Rosenborg som målvaktstrener i akademiet.
Lund Hansen gikk på fotballinjen ved KVT fra 1998 til 2001. Hans moderklubb er.
Oslo overformynderi
Oslo overformynderi var en etat under Byrådsavdeling for finans og utvikling i Oslo kommune, fram til etaten ble avviklet 25. november 2013. Oslo Overformynderis oppgaver ble i forbindelse med avviklingen overført til Fylkesmannen i Oslo og Akershus, og overformynderiets oppgaver vedrørende legatforvaltning ble overført til Kemnerkontoret.
Fram til 2013 var etaten kommunalt overformynderi, med ansvar for å forvalte midlene til umyndige og kontrollere verger og deres regnskaper. Som overformynderi var etaten faglig underlagt Justis- og politidepartementet, mens Fylkesmannen i Oslo og Akershus var klageinstans.
Oslo overformynderi besto av 16 ansatte og ble ledet av en overformynder/fast formann som var ansatt av Oslo byråd. Oslo bystyre valgte i tillegg to politikere som overformyndere hvert annet år for en periode på fire år. Det ble også valgt to vararepresentanter. De to valgte overformynderne utgjorde sammen med den faste formann det samlede overformynderiet.
Oslo overformynderi hadde kontor i Venstres Hus i Møllergata 17, som ble delvis ødelagt av terrorangrepet i Regjeringskvartalet 22. juli 2011.
Ilam (distrikt)
Ilam er et av Nepals 75 distrikter.
Distriktet ligger i det nepalere kaller «åsene».
Ilam hører til Mechi sone i Østregionen. I vest grenser Ilam mot Morang, i nord mot distriktet Panchthar. Ilam grenser mot Indias delstat Vest-Bengal i øst. I sør grenser det mot Jhapa.
Største by er Ilam (befolkning 2005 anslått til 17 492). Antall distriktsutviklingskomiteer 47. Bykommuner 3.
Det store innlslaget av andre religioner avspeiler det kraftige innlsaget av kirat-befolkning (spesielt limbu), som dyrker kiranti-religionen. Fra folketellinga i 1991 til 2001 sank tallet på de som oppga at de var hinduer fra 63,5 % til 47,3 %, mens antallet som oppga andre religioner vokste fra 20,9 % til 37,0 %. Dette avspeiler den økende nasjonale bevisstheten blant kirat-befolkninga i det østlige Nepal.
Illam er kjent for sin te-produksjon, som begynte samtidig med tedyrkinga over på den andre sida av grensa i India sist på 1800-tallet. I tillegg til te dyrkes bl.a. te, kardemomme, ingefær og poteter, og det drives med melkeprodukson.
Green River (band)
Green River var et amerikansk band som ble dannet i Seattle i 1984, og var med sin blanding av tungrock og punk med på å skape malen for musikkstilen som senere fikk navnet grunge. Green River fikk aldri noen kommersiell suksess av betydning, og bandet ble oppløst i 1988 på grunn av musikalsk uenighet. Mange av gruppas medlemmer fikk større suksess i sine senere band.
Vokalist Mark Arm og den opprinnelige gitaristen Steve Turner dannet Mudhoney, som var mer punk-preget enn Green River. Bassist Jeff Ament og gitaristene Stone Gossard og Bruce Fairweather dannet det mer rock-inspirerte Mother Love Bone, og da dette bandet ble oppløst som følge av Andy Woods død, dannet Ament og Gossard det som skulle bli et av 1990-tallets største og mest innflytelsesrike band – Pearl Jam.
Bård Tufte Johansen
Bård Tufte Johansen (født 19. juni 1969) er en norsk programleder, komiker, produsent og tekstforfatter fra Skien som, særlig sammen med Harald Eia siden 1994, har skapt en rekke TV- og radioprogrammer i NRK. Han dro et år til USA på videregående skole og jobbet to år som støvsugerselger før han startet i NRKs ungdomsredaksjon i 1990. Han sang også i bandet Utopian Fields, og var med på deres andre albumutgivelse i 1990.
15. januar 2002 ble Thorbjørn Jagland lagt inn på sjukehuset. Under en direktesending på TV 2 Nyhetene dukket Johansen opp som en kaklende kylling i bakgrunnen, og klaget på pressens dobbeltmoral. Innslaget ble forsidesak i flere medier, men Åpen Post fikk ikke lov av NRK til å vise klippet dagen etter, så Johansen forklarte innslaget: «Media hadde jaget etter Jagland og hetsa mannen i månedsvis, så kollapser han inne på kontoret og legges inn på sjukehuset og TV 2 styrter til Rikshospitalet og har direktesending […] med en sånn plutselig bekymret mine og spør: Har presset fra media vært for sterkt?» Han kom også med kritikk av kringkastingssjef John Bernander i programmet.
I 2010 forlot Johansen NRK sammen med Eia og startet produksjonsselskapet Funkenhauser Productions. I 2013 hadde han premiere på sitt eget stand-up-show Mann (44). For showet fikk han Komiprisen 2014 i klassen årets stand-up komiker. I tillegg var han nominert til årets mannlige scenekomiker og publikumsprisen. I 2017 tok han over for Jon Almaas som programleder i NRK-serien Nytt på nytt. For programlederrollen vant han Gullruten 2018 i klassen beste mannlige programleder og var dessuten nominert til publikumsprisen. Foran Gullruten 2019 ble han igjen nominert i klassene beste programleder og publikumsprisen. I 2019 hadde han premiere på stand-up-showet 12 gode råd sammen med Atle Antonsen og høsten 2020 ga de ut boken Bård og Atles gode råd om absolutt ALT på Eget forlag. Sammen vant de Leif Justers ærespris for 2020.
Hallingdalselva
Hallingdalselva eller Hallingdalselve er ei norsk elv med en lengde på 220 km og et nedslagsfelt 4 587 km². Den er hovedelva i Hallingdalsvassdraget og av navnet ligger det at den går gjennom Hallingdal.
Elva har sitt utspring på Hardangervidda, hvor hovedelvene Usta kommer fra Ustevatn vest i Hol og Holselva fra Strandavatnet nordvest i kommunen. Disse løper sammen ved Urdi, akkurat innenfor kommunegrensen til Hol og litt vest for Strandafjorden i Ål. Nedstrøms Strandafjorden renner elva nordøstover mot Gol, der den svinger og renner videre sørøstover gjennom Hallingdal. Sør for Nesbyen har den noen av sine bredeste partier, hvorav Brommafjorden er et av disse partiene. Hallingdalselva har sitt utløp i Krøderen ved Gulsvik. Nedstøms Krøderen kalles den Snarumselva, som løper sammen med Drammenselva ved Geithus. Herfra flyter elva sørover til Hokksund hvor den vender mot øst og renner gjennom Eiker før den faller i sjøen ved Drammen.
En rekke elver munner ut i Hallingdalselva. Noen av disse er Votna, Lya, Hemsil, Todøla og Rukkedøla. Ovenfor Gol er det sterkt fall i vassdraget, og Oslo kommune eier en rekke kraftverk som utnytter disse fallene. For å unngå at store partier av elva ligger tørrlagt, er det bygget mange terskeldammer.
Myanmar
Myanmar, offisielt Republikken Myanmarunionen, tidligere kjent som Burma, er et land i Asia med grenser mot Bangladesh og India i vest, Kina i nordøst, Laos i øst og Thailand i sørøst. Landet har over 2 000 km kystlinje mot Andamanhavet og Bengalbukta. Fra 1962 til 2011 ble landet styrt av en militærjunta, under sterk internasjonal kritikk. Det første valget i Burma på 20 år ble avholdt i november 2010. Det var sivilt styre fra 2011 til 2021 da et militærkupp fant sted. Hovedstaden ble flyttet til Nay Pyi Taw fra Yangon (tidligere Rangoon) 7. november 2005.
Hallingdalselva
Skrivemåte
Hallingdalselve er offisiell skrivemåte og følger uttalen i dialektene i øvre del av Hallingdalen. I tettsteder som Geilo og Gol, og fra Nesbyen kommune og sørover er det knapt noen som sier '-elve' lenger. Den vanlige uttalen blant de fleste lokale bosatt i dalføret lang elva i dag er '-elva'.
Myanmar
Navn
Navnene Burma og Myanmar er begge romaniseringer av statens navn på burmesisk. Daværende miljøvernminister Erik Solheim sa i 2012 at Burma av noen innbyggere forbindes med det britiske koloniherredømmet. Begge navnene er i dag brukt hyppig til å fremme politiske budskap, blant annet ved å benytte Burma for å vise opposisjon til militærdiktaturet (1962-2011) som offisielt omdøpte landet til Myanmar. Det er ulikt hvorvidt stater har anerkjent navnbyttet, og enkelte benytter Union of Burma eller Union of Myanma. Fullt offisielt navn på burmesisk er Pyidaunzu Thanmăda Myăma Nainngandaw og dets kortform er Myanma Naingngandaw.
Naturgeografi
Myanmar har grense mot fem land, på til sammen 6,522 km: Bangladesh (271 km lang grense), India (1 468 km), Folkerepublikken Kina (2 129 km), Laos (238 km) og Thailand (2 416 km). Landets høyeste fjell, Hkakabo Razi (5 881 meter), ligger helt i nord. Myanmars lengste og viktigste elv er Irrawaddy som er nesten 2 170 km lang. Majoriteten av Myanmars befolkning bor langs elven. Den største innsjøen er Indawgyi. Landets kystlinje er 1,930 km lang.
Demografi
Det finnes mer enn hundre etniske grupper og undergrupper i Myanmar, hvorav de syv mest folkerike er: burmanere (som utgjør ca. 60 prosent av befolkningen), fulgt av shan-, karen-, chin-, kachin-, karenni-, mon- og arakan-(rakhine-)folkene. Disse syv etniske gruppene har hver sin (del)stat («fylke»).
Legg merke til at ordet burmaner refererer til en av de etniske gruppene, mens betegnelsen burmeser tidligere ble brukt om alle borgere av Burma. Burmaner handler altså om etnisitet og burmeser om nasjonalitet. De etniske minoritetene kalles derfor ofte ikke-burmanere. Mens 80-90 prosent av befolkningen i landet er buddhister, tilhører store deler av de etniske minoritetene kristendommen, islam eller hinduismen.
Rohingyaene
Rohingyaene er en etnisk folkegruppe som i hovedsak er bosatt i Rakine, en delstat i den vestlige delen av landet. I 2018 var de 1,1 millioner, og de er i all hovedsak muslimer. Gruppen har i lang tid blitt utsatt for forfølgelse og til dels brutal behandling av myndighetene i Myanmar. Myndighetene har nektet dem statsborgerskap siden de mener de flyttet til landet fra India og Bangladesh i den britiske kolonitiden.
Karenfolket
Karen er et folkeslag og en fjellstamme i Burma (ca. 3 500 000 mennesker) og Thailand (ca. 400 000), av en total befolkning på 7 millioner. Karenfolket stammer opprinnelig fra Tibet. De har kjempet for uavhengighet fra Burma siden 31. januar 1949, og denne dagen er derfor folkets «revolusjonsdag».
Folkegruppen har vært utsatt for flere overgrep fra styresmaktene. Den 11. april ble over 170 sivile drept i et luftangrep av myndighetene.
Religion
88 % er buddhister, 6 % kristne, 4 % muslimer, 0,8 % animister, 0,5 % hinduer og resten utgjør under én prosent.
Historie
Burma var et uavhengig kongedømme helt til landet ble okkupert av britene og innlemmet i Britisk India i to omganger. Nedre Burma (kystområdene med byen Yangon) på 1850-tallet, mens de indre delene av Burma med hovedstaden Mandalay fortsatte som eget kongedømme under sin siste konge, Thibaw i 30 år til. Da ble britiske tropper og kanonbåter satt inn mot Mandalay. Kongen ble avsatt og deportert til eksil i India og hele landet ble formelt en del av britisk India. Japan okkuperte landet under andre verdenskrig, men Storbritannia tok det tilbake i 1945. Etter krigen var det et stort ønske i Burma om uavhengighet fra Storbritannia. General Aung San (far til Aung San Suu Kyi) hadde under krigen fått en sterk posisjon både som geriljaleder og politisk leder, og ledet forhandlingene med Storbritannia. Aung San hadde lyktes både med uavhengighetsforhandlingene, og landets mange politiske og etniske grupper hadde blitt enige om en konstitusjon. Like før uavhengigheten, under et regjeringsmøte ble Aung San drept i et attentat. Landet ble uavhengig i 1948, da som Unionen Burma med U Nu som statsminister. Økonomisk så situasjonen lys ut, med et BNP som ett av de sterkeste i Asia. Politisk var situasjonen mer ustabil. Store deler av landet var enten kontrollert av kommunistgeriljaen eller ulike etniske grupper som ønsket løsrivelse fra unionen. Et militærkupp ledet av general Ne Win i 1962 gjorde slutt på det demokratiske Burma. Ne Win ledet landet i 26 år, men i 1990 ble demokratiske valg gjennomført. Aung San Suu Kyi og hennes parti Nasjonalligaen for demokrati (NLD) vant valget suverent, men militærregimet nektet å gi fra seg makten, og styrer fortsatt landet med jernhånd. I 1989 endret regimet landets offisielle navn fra Burma til Myanmar, samtidig som navnet på mange byer ble endret, som f.eks. hovedstaden som endret navn fra Rangoon til Yangon. Navneskiftet er omstridt, og bruken av Myanmar er fortsatt begrenset de fleste steder i verden. I norsk presse og dagligtale kalles landet normalt Burma, mens UD bruker Myanmar.
I november 2005 annonserte militærjuntaen at landets hovedstad skulle flyttes fra Yangon til Pyinmana.
Syklonen Nargis i 2008
Syklonen Nargis som traff Myanmar 2. mai 2008 er den verste naturkatastrofen i landets historie. Over 138 000 mennesker omkom, ifølge tall fra de burmesiske myndighetene. Ei stormflo gikk 40 km inn i landet langs elva Irrawaddy.
Militærstyret 1962–2011
Burma var under militærstyre fra 1962 til 2011, fra 1988 til 2011 ledet av Det statlige rådet for gjenopprettelse av lov og orden (SLORC), som i 1997 skiftet navn til Det statlige freds- og utviklingsrådet (SPDC).
Regimet ble kraftig anklaget for ikke å respektere menneskerettighetene. Motstand og politisk opposisjon mot regimet blir ikke tolerert. Aung San Suu Kyi ble valgt som statsminister i 1990, men ble nektet å tiltre stillingen av militæret. Både hun og nestlederen i hennes parti, Tin Oo, har siden den gang tilbragt mesteparten av sin tid i husarrest. Aung San Suu Kyi satt sammenhengende i husarrest fra mai 2003 og frem til 13. november 2010 -da hun ble løslatt. Siden slutten av 1980-tallet har hun sittet i husarrest eller fengsel i til sammen 13 år.
I 2005 ble det utgitt to fyldige rapporter om de vanskelige forholdene for Burmas rundt hundre ulike etniske minoriteter. Den britiske menneskerettighetsforskeren Guy Horton publiserte i mai den 600 sider tykke rapporten Dying Alive, som bl.a. kartlegger tallrike og systematiske overgrep mot minoritetsfolkene som lever på flukt fra regjeringssoldater i grenseområdene mot Thailand. Denne rapporten dannet deler av grunnlaget for en annen viktig rapport, fra Václav Havel og biskop Desmond Tutu, og til sammen bidro disse rapportene til at Burma for første gang ble formelt diskutert i FNs sikkerhetsråd høsten 2005. Det ble for øvrig ikke vedtatt noen FN-resolusjon overfor militærjuntaen.
Demokratiet 2011–2020
Militærjuntaen Det statlige freds- og utviklingsrådet (SPDC) ble formelt oppløst i mars 2011, og makten ble overlatt til sivile myndigheter i form av den lovgivende forsamlingen Pyidaungsu Hluttaw og Burmas regjering, ledet av landets president.
En ny grunnlov av 2008 banet vei for de sivile institusjonene, som kom sammen første gang i januar 2011 og fikk formell makt i mars 2011 da SPDC ble oppløst.
Til tross for at landets parlament og regjering av januar 2011 var dominert av representanter med bakgrunn fra militærjuntaen, gjennomførte de i løpet av 2011 en rekke reformer som ledet landet i en mer demokratisk retning.
Etter 2020
Ved valget i 2020 fikk Nasjonalligaen for demokrati 396 av 476 seter i parlamentet, mens det militærvennlige partiet Det forente solidaritets- og utviklingspartiet kun fikk 33 seter.
Militæret godkjente ikke valgresultatet, og påstod at det foregikk valgfusk.
Militæret tok makten 1. februar 2021 – samme dag som den nyvalgte nasjonalforsamlingen skulle møtes – og anholdt Aung San Suu Kyi og andre sivile ledere og innførte ett års unntakstilstand. Visepresident Myint Swe ble innsatt som ny president.
31. januar 2022 innførte USA sanksjoner mot Justisminister Thida Oo, høyesterettsjustitiarius Tun Tun Oo og lederen for landet antikorrupsjonskommisjon Tin Oo, - fordi dem mener at de tre har vært tett involvert i det som om tales som den politisk motiverte rettsforfølgelsen av Myanmars sivile leder, fredsprisvinner Aung San Suu Kyi.
Etter militærkuppet, - er antallet massakrer økt i hyppighet, - og antall. En av de verste enkelthendelsene skjedde den 11. april 2023. Da ble over 170 sivile drept i et flyangrep mot en folkesamling i landsbyen Pazigyi i den nordlige Sagaing-regionen. Angrepet ble utført med et jetfly som slapp en bombe midt i folkemengden. Like etter kom det et angrep med helikopter. Rundt 800 skal ha vært samlet for å feire åpningen av en administrasjonsavdeling til en frigjøringsgruppe som er i opposisjon til de militære myndighetene i landet. Over 30 av ofrene var barn.
Administrativ inndeling
Myanmar er delt inn i 14 administrative enheter, syv av disse kalles delstater og syv kalles regioner (tidligere divisjoner). Regionene har en majoritetsbefolkning av burmanere, mens delstatene har andre folkegrupper i majoritet.
Utenriksforhold
Omkring 40 prosent av Myanmars befolkning tilhører en av de over hundre etniske minoritetene i landet. Forholdet til Thailand er anstrengt på grunn av varig uro og uenighet om grenseområdene mellom landene. I grenseområdene foregår det stadig kamper mellom opprørssoldater fra karen-folket og burmesiske regjeringsstyrker. Dette har ført til en strøm av karen-flyktninger til Thailand, som i 2004 offisielt huset 180 000 karenske flyktninger.
Illegal grensekryssing (bl.a. i forbindelse med narkotikasmugling) forekommer hyppig over grensen mellom Thailand og Myanmar.
Rettsvesen og menneskerettigheter
De militære har stått bak omfattende brudd på menneskerettighetene gjennom 70 år med borgerkrig. Verst går det ut over Burmas mange minoriteter. Flere menneskerettighetsrapporter viser at det foregår omfattende etnisk rensing i Burma. Et eksempel er Shan-folket som holder til i Øst-Burma. Flere hundre tusen av shanbefolkningen har flyktet over grensen til Thailand, som nekter å gi dem status som flyktninger. De oppholder seg dermed ulovlig i landet, må leve i skjul og kan ikke sette opp permanente flyktningleirer.
I 2001 ga kvinneorganisasjonen SWAN – Shan Women's Action Network ut rapporten «Licence to Rape» om hvordan den burmesiske hær bruker voldtekt som et våpen mot sivilbefolkningen. Rapporten dokumenterer 625 voldtekter mellom 1996 og 2001. Andre rapporter har senere vist at dette er en omfattende og organisert strategi som også brukes mot andre etniske minoriteter i Burma.
Myanmar har fengselsstraff inntil 10 år for homofili.
Dødsstraff
Statlige medier i Myanmar meldte natt til 25. juli 2022 at militærjuntaen i landet hadde gjennomført fire henrettelser; de første siden 1988. Etter at militærjuntaen kom til makten i februar 2021 og begynte å slå ned på aktivister hadde det blitt avsagt over hundre dødsdom mer, men henrettelsene i juli 2022 var første gang noen av disse dødsdommene ble fullbyrdet.
To av de fire henrettede var de kjente demokratiaktivistene Kyaw Min Yu (53) og Phyo Zeya Thaw (41). Begge to satt også fengslet forrige gang Myanmar ble styrt av en militærjunta, men ble benådet og sluppet fri under landets reform i 2012. Yu satt i fengsel i 18 år. Tidligere i 2022 fikk begge dødsstraff av en militær domstol, etter å ha blitt tiltalt for å ha hatt omgang med terrororganisasjoner.
De to andre som fikk dødsdommen fullbyrdet var Hla Myo Aung og Aung Thura Zaw. De ble den 12. april 2022 dømt til døden etter å ha blitt beskyldt for å ha torturert og drept en kvinne som de hadde mistenkt for å jobbe som informant for militæret.
Økonomi og næringsliv
Myanmar er fortsatt et jordbruksland, mer enn 70 % av befolkningen livnærer seg av et lite effektivisert jordbruk. Andre sektorer har derimot nytt godt av investering og produktivitetsvekst, slik at bruttonasjonalprodukt per innbygger har blitt nesten femdoblet fra 296 US dollar i 2006, til 1.195 US dollar i 2015. Fordelingen av landets inntekter og formue er likevel fortsatt svært skjev, og en stor andel av befolkningen lever i fattigdom uten tilstrekkelig tilgang til helsestell og utdanning. Statsbudsjettet var i 2016 på bare 17 milliarder dollar, grunnet lav skatteinngang med store verdier som kanaliseres gjennom illegale markeder, smugling, og militært eierskap. Forsvaret trekker 28-29 prosent av statsbudsjettets utgiftsside, mer enn kostnadene til utdanning og helse sammenlagt.
Landet er rikt på naturressurser som petroleum, naturgass, metaller og mineraler, samt tømmer som er en stor eksportartikkel. Det finnes både olje og naturgass langs kysten og på sokkelen i sør, og størst blant operatørene er thailandske PPT, kinesiske Sinopec og CNPC, malaysiske Petronas, franske Total SA, og italienske Eni. Også Statoil har en mindre eierandel in en petroleumsblokk. Inntektene blir kanalisert til Staten via det helstatlige distribusjons- og foredlingsselskapet MOGE, som har eierskap i noen mindre petrokjemiske anlegg.
Vannkraft er en viktig energikilde, det er bygget ut betydelige vannkraftressurser langs Irrawaddy og andre vassdrag, med teknisk bistand fra Kina. Etter lokale og internasjonale protester ble utbyggingen av Mytisone-dammen stoppet i 2016. Andre store investorer innenfor utbygging av energisektoren er thailandske EGAT og Toyo-Thai, koreanske Daewoo, og japanske Mitsubishi. I 2013 åpnet landet for utenlandske investeringer innenfor telekommunikasjon, og lisenser ble tildelt det qatarske selskapet Ooredoo, og Telenor. I 2016 ble det også utløst en fjerde mobillisens som ble tildelt vietnamesiske Viettel i konsortium med et militært eid selskap fra Myanmar. I 2015 ble det også gitt lisenser til seks utenlandske banker.
Landet er blant verdens to største produsenter av opium, og narkotikahandelen har vært en viktig finansiering viktig både for opprørsgrupper og de militære. Det foregår også mye uregistrert handel med Jade og andre mineraler og edelstener. En stor kobbergruve i Letpaduang har blitt overtatt av det kinesiske selskapet Wanbao. Myanmar scorer svært lavt på globale rangeringer for styresett og korrupsjon.
Turisme
Siden 1992 har myndighetene i Burma oppfordret til turisme. Før den tid var det kun mulig å få visum for en uke. Årlig mottar landet rundt 750,000 turister, flesteparten fra Asia. Den vanligste måten å reise til Burma er med fly. Det går ruter til Yangon fra Singapore, Bangkok, Bangladesh, Jakarta, Kunming, Calcutta og Moskva Deler av landet er stengt for turister, og det anbefales ikke å prøve å besøke stengte områder. Myndighetene er tungt inne i turistindustrien, og har utviklet «resorts» langs kysten. Kjente områder er Ngapali Beach, Ngwe Saung og The Bayview Beach Resort. Bagan, som er et arkeologisk område med mer enn 4 400 pagoder, er et yndet sted for turistene. Det samme gjelder Inle lake og Mandaly. Veinettet i Burma er til dels svært dårlig, så den beste måten å reise rundt i landet er med fly. Alle internasjonale banker er nå ute av landet, derfor er bruk av kreditt- og bankkort kun mulig ved svært få hoteller, og en må veksle dollar inn i lokal valuta.
Oppføring på UNESCOs liste
Verdensarvsteder
Oppføringer på UNESCOs verdensarvliste (World Heritage List), verdens kultur- og naturarvsteder.
Mariaordenen
Mariaordenen er en lukket orden for kvinner. Ordenen ble grunnlagt den 27. september 1916 i Kristiania av Dagny Kristensen, som ledet den frem til 28. mars 1955. Ordenen har hentet sitt navn fra en av flere Mariaer som omtales både i Bibelen og andre steder. Ritualene er hemmelige, og har pr dato (2009) vært uforandret siden grunnleggelsen.
Mariaordenens øverste styre består av en ordenspresident, sekretær og kasserer og æresmedlemmer. Dens provinsialstyre ligger i Sverige, og består av Provinsialpresident, sekretær og kasserer.
Det finnes i dag (2019) 42 norske, 15 svenske, sju danske, tre tyske, en islandsk og to finske Marialoger. Antall medlemmer var ca. 7500 den 1. januar 2019.
Idémessig står ordenen nær frimureriet, og mange medlemmer har også menn som er frimurere. I motsetning til andre lukkede ordener, holder den ikke bare medlemsregisteret hemmelig, men også sine lover. Den grenser således opp mot å kunne karakteriseres som et hemmelig selskap.
Ordenen er tuftet på kristen etikk, og gjennom rituelle innvielser i dens gradssystem blir ordenens lære gradvis åpenbart. Ordenens formål er å fremme selverkjennelse og arbeide for personlighetens utvikling. For å bli medlem må man tro på Gud, nyte allmenn borgerlig aktelse, være fylt 25 år og anbefales av to medlemmer. Medlemmene har ikke lov å tilhøre en annen lukket orden.
Ordenens logo er orakelet til den greske guden Apollon i Delfi. I sirkelen omkring tempelet står det skrevet på gresk «Kjenn deg selv!», og viser til at menneskets utvikling skjer gjennom selverkjennelse.
Ordenen har sju grader:
I 3. º får medlemmene tildelt ordensringen. De tre siste gradene har en klarere kristen profil enn de fire første. Gradene og ritualene ligner frimureriets; en viktig forskjell er at mannsdominerte symboler er skiftet ut med kvinnelige symboler, og at ritualene er mye mer estetiske, med blomster, lyrikk og vakre symboler. Ordenen har et eget sangkor.
Ole Evenrud
Ole Jacob Evenrud (født 17. november 1962 i Halden) er en norsk musikkprodusent, låtskriver og artist.
Hans første utgivelse kom i 1981, på samleplaten Big Voice of New Noise, og ble gitt navnet Ole i'Dole. I 1982 kom debutsingelen «Det vakke min skyld», som kun solgte 156 eksemplarer de første seks månedene. Gjennombruddet kom via radiolisten «Ti i Skuddet» i 1983. Påfølgende debutalbum Blond og billig ble en formidabel suksess. Låten «Hvis Jeg Var Gud» ble for øvrig nektet på Norsktoppen på grunn av teksten. I 1985 kom låten «Ayatollah», som var et spark til radiopastor Hans Bratterud, ut. Denne ble forbudt i NRK. Albumet Popaganda (1985) ble en kommersiell flopp, men etablerte Ole som norskspråklig låtskriver med låter som blant annet Ayatollah og Ann Helen. I 1986 dro han til London for å lage et album med sine barndomshelter i Sweet, som ble hetende Idolator. «Det var seff veldig stort og moro, men karrieremessig som artist, den største tabben jeg har gjort» han har uttalt i senere tid. I 1987 inngikk han et samarbeide med Brian Lane (Yes, Asia, Buggles, m.m) som manager. De møttes i London via Geoff Downes (Yes, Asia, The Buggles), og i løpet av kort tid hadde de sikret en kontrakt med Clive Davis' Arista Records i USA. Albumet This Ole Town kom kun ut i Norge, men inneholdt hit'en «This Town Ain't Big Enough For The Both Of Us» og er det mest solgte albumet til Evenrud.
Høsten 1987 flyttet han til New York for å satse alt på et internasjonalt gjennombrudd og spilte inn albumet One Size Fits All, produsert av den internasjonale stjerneprodusenten Neil Kernon (Hall & Oates, Dokken, Queensryche). Musikken var nå engelskspråklig og mer hard rock-orientert. Dessverre skjedde ingenting, bortsett fra i Norge, hvor albumet ble en suksess med låter som Desperado og Broken Heart. Albumet ble utgitt i 1989, men på grunn av manglende interesse internasjonalt valgte han å avslutte karrieren etter å spilt på Wembley Arena som oppvarmer for Status Quo på deres Englands-turné.
Han oppgir Tom Petty, Ian Hunter, Eagles, Magnus Uggla, Jahn Teigen og Gasolin som sine største innspirasjonskilder som artist, men «vokste opp» med David Bowie, Mott The Hoople, Marc Bolan, Sweet og Slade.
Låtskriver og produsent
I mars 1989 flyttet han til Stockholm, fast bestemt på finne opp seg selv på nytt, denne gang som låtskriver og musikkprodusent. Han hadde allerede gjort suksess i Sverige. I 1988 skrev han hit'en R.O.C.K. for Sha-Boom. I løpet av et par år etablerte han seg i toppsjiktet i Sverige innen pop-produksjon og låtskriving og jobbet med artister som Izabella Scorupco, Swedish Erotica, Tone Norum, The Boppers m.fl. I 1993 ble han hentet hjem til Norge igjen av plateselskapet PolyGram for å bygge opp deres norskavdeling. Dette skjedde i kjølvannet av at han produserte album med norske Trine Rein og Return. Finders Keepers med Trine Rein solgte utrolig 700 000 album, fordelt på Asia og Norge, og Return solgte til gull både i Norge og Sverige. Den første artisten han signerte til Polygram var norsk/svenske Clawfinger. I denne perioden jobbet han også med artister som Jan Werner Danielsen, Brothers, Diva, Stage Dolls, The Tuesdays, Unni Wilhelmsen og Elisabeth Andreassen. Han har senere uttalt; «Mitt mål var å kunne jobbe med folk som Clawfinger i den ene enden, til Jahn Teigen og Wenche Myhre i den andre enden. Og det har jeg gjort…»
I 1998 valgte Evenrud å trekke seg ut av Polygram for å jobbe som uavhengig produsent. Denne perioden førte til samarbeid med navn som Ace of Base, A-Teens og a-ha. Etter dette flyttet han hjem til Halden i 2000 og bygde Hitsville Studios og fortsatte å jobbe med både internasjonale og norske artister med stor suksess fram til 2005.
TV
I 2003 var han med i TV2s nysatsing Idol, som resulterte i at han produserte Kurt Nilsens debutalbum I, med hitsingelen «She's So High» som er den mestselgende norske singelen gjennom tidene med elleve ganger platina. Han deltok igjen i 2005-sesongen. I 2007 var han involvert i TV2-programmet Gyllene Tiders turné, samt var med på å starte Allsang På Grensen, som i 2016 feiret sitt tiårsjubileum. Høsten 2012 var Evenrud sammen med Mona B. Riise dommer i NRKs musikkonkurranse Stjernekamp.
Ica
Byen blei grunnlagt av spanjolene 17. juni 1563. Området hadde imidlertid lenge vært befolka av en rekke andre folkegrupper, deriblant Paracaskulturen.
Byen ligger i et ørkenområde, og er et populært turistmål. Like ved ligger også den godt besøkte oasen Huacachina.
Brennevinet pisco kommer opprinnelig fra Ica.
Multitronic
Multitronic er et girsystem av CVT-type med forprogrammerte ratioer, benyttet av Audi.
Bærekraftig utvikling
Bærekraftig utvikling er en samfunnsutvikling som imøtekommer dagens forbruksbehov uten å forringe mulighetene for kommende generasjoner til å få dekket sine. Begrepet ble allment kjent etter Brundtlandkommisjonen i 1987. Begrepet brukes ofte av politikere og miljøbevegelser for å begrunne at fattigdomsproblemer og miljøproblemer må ses i sammenheng, og for å argumentere for at kortsiktige økonomiske hensyn må vike plassen for langsiktige miljøhensyn.
Multitronic
Funksjon
I motsetning til vanlige automatgir sjalter ikke Multitronic kassen fra et gir til et annet. Man kan benytte tiptronic-funksjonen som er innlagt, men dette er da innprogrammerte innstillinger for å simulere girskifte. Ved maksimum effekt går turtallet dit hvor motoren yter mest og holder seg konstant der, samtidig som girkassen girer kontinuerlig. Dette sikrer en effektiv overføring av motorkraft til bilens hjul.
Bærekraftig utvikling
Fattigdomsproblemet
Fattigdom og økende befolkning legger et stort press på naturmiljøet mange steder. Når det drives rovdrift på jord, skog og andre naturressurser, og mennesker blir presset til å arbeide mer enn sin yteevne, har folk vanskeligere for å overleve. Mange flytter inn til byene, der de må bo i slumstrøk med fare for helse og sikkerhet.
Multitronic
Funksjon
Multitronickassen sikrer et lavere bensinforbruk i forhold til konvensjonelle girkasser.
Virkemåte
Multitronic girkassen er bygd opp av et kraftig kjede, en variator, en avansert elektronisk styring og en lamellkobling. Kjedet overfører kraften fra motoren og er koblet til variatoren i girboksen. Variatoren er den sentrale delen i girboksen og sørger for optimal proposisjon fra stillestående til toppfarten på bilen. Lamellkoblingen til drivakslingen sørger for en myk start når bilen står stille.
Bærekraftig utvikling
Fattigdomsproblemet
Befolkningsveksten for land i nord er 0,5% mens i sør er den på 2%. Barn er en viktig ressurs i fattige land, blant annet for å sikre alderdommen. Å få mange barn, øker sjansene for å bli tatt vare på når man blir gammel. Barn er også ofte en ekstra inntektskilde, da mange jobber for å livnære familien. Dette fører med seg en stadig befolkningsøkning som igjen øker presset på naturressursene – som i sin tur hindrer en bærekraftig utvikling.
Miljøproblemene
I industrilandene lever de fleste mennesker slik at de svekker naturens overlevelsesevne. For eksempel bruker en person i et rikt land en energimengde som tilsvarer det ca. 40 mennesker ville ha klart seg med i et fattig land.
De siste tiårene har vært preget av en enorm økning i produksjonen i industrien. Dette har ført til økt forurensing og fare for en tiltakende global oppvarming. CO2 oppstår blant annet ved forbrenning av olje, kull og gass og ved brenning av regnskog. Forbrenning fører til en økt drivhuseffekt. Økning av drivhuseffekten fører til at gjennomsnittstemperaturen på jorda stiger. Dette kan forårsake klimaendringer og forandringer i vind og havstrømmer som kan få store konsekvenser for miljøet i årene fremover og for kommende generasjoner.
Andre miljøressurser inngår i lands nasjonalformuer, som luftas evne til å ta opp partikler og annen forurensning fra lokale kilder. Å slippe ut CO2, KFK eller sotpartikler, betyr å bidra til å redusere miljøressursene som inngår i global- og nasjonalformuen.
Airbus A320
Airbus A320 er et tomotors jetfly som brukes for passasjer- og fraktflygninger på korte til middels lange strekninger. Flytypen er produsert av Airbus og var den første sivile flytypen som brukte digitalt fly-by-wire-system hvor flygerne kontrollerer rorene ved hjelp av elektronikk i stedet for den tradisjonelle mekaniske teknologien. Flyet blir produsert i ferdige moduler av flere underprodusenter i flere land, som blir sendt til montering hos Airbus i Toulouse i Frankrike.
Bærekraftig utvikling
Miljøproblemene
Blant de ikke-fornybare ressursene er det størst press på oljen. Andre ressurser, slik som fiskebestander, er fornybare hvis de blir ivaretatt. Et annet område som har vært truet av en ikke-bærekraftig utvikling er artsmangfoldet i naturen (biologisk mangfold). Hvert år forsvinner mer enn fem tusen arter, de fleste på grunn av at regnskogen blir hogd ned eller svidd av.
Historie
Begrepet kom i bruk i sin nåværende betydning i en rapport fra 1980 «World Conservation Strategy Living Resource Conservation for Sustainable Development». På norsk ble begrepet senere kjent gjennom rapporten Vår felles framtid, som ble fremlagt i 1987 av FNs Verdenskommisjon for miljø og utvikling, bedre kjent som Brundtlandkommisjonen.
Airbus A320
Varianter
A320 er blitt videreutviklet til en familie med fly med den samme grunnleggende konstruksjonen. De andre variantene i serien er den noe kortere A319, den korteste A318 og den forlengede utgaven A321. Passasjerkapasiteten for de ulike flyene i serien varierer fra 100 til 220 passasjerer, mens A320 kan selv ta maks 189 passasjerer.
En ny versjon av flyet ble satt i drift i 2016. Den fikk navnet Airbus A320neo, der neo står for new engine option. Dette flyet blir levert med en annen type motorer og sharklets. Drivstoffbesparelsen er regnet med å ligge på rundt 20%. Fra rundt 2005 er mange av de eldste A320 fra 1988 og utover blitt hensatt.
Bærekraftig utvikling
Historie
Den første, globale miljøkonferansen ble arrangert i Stockholm i 1972. FN opprettet samme år et miljøprogram (UNEP – United Nations Environment Programme) som skulle arbeide videre med miljøspørsmål.
I 1983 opprettet FN Verdenskommisjonen for miljø og utvikling, Brundtland-kommisjonen, som ble ledet av Norges tidligere statsminister Gro Harlem Brundtland. Kommisjonen skulle studere miljø- og fattigdomsproblemene i verden, og foreslå utviklingsstrategier som kunne bidra til å løse dem.
Rio-konferansen og Agenda 21
I 1992 arrangerte FN en større konferanse i Rio de Janeiro, Brasil. De fleste av verdens statsledere deltok for å diskutere miljøsaker. Agenda 21 er en omfattende handlingsplan som ble presentert under Rio-konferansen, og som skal være en veiviser til en bærekraftig utvikling i det 21. århundre. Dette dokumentet har fått tilslutning fra 172 land. Gjennom Agenda 21 har industrilandene påtatt seg en ledende rolle når det gjelder å rydde opp i miljøproblemene.
Agenda 21 identifiserer de ikke-bærekraftige produksjons- og forbruksmønsteret i Nord som den viktigste årsaken til den pågående ødeleggelsen av det globale miljøet. Agendaen gir en skisse over hva som må gjøres for å redusere avfallsproduserende og ressurssløsende forbruksmønstre i velstående deler av verden, mens den samtidig oppmuntrer til økt, men bærekraftig, forbruk og utvikling i andre deler. Den gir retningslinjer og programmer for hvordan man kan oppnå en bærekraftig balanse mellom forbruk, befolkningsvekst og jordas økologiske kapasitet. Agendaen beskriver også enkelte av de teknikker og teknologier som må utvikles for å dekke menneskelige behov uten å forringe ressursgrunnlaget.
Regionale og nasjonale tiltak
Agenda 21 er også utviklet lokalt i Norge gjennom Lokal agenda 21. Lokal Agenda 21 er implementeringen av Agenda 21 på lokalsamfunnsnivå. Den tar utgangspunkt i kapittel 28 i Agenda 21, som oppfordrer alle verdens kommuner til å føre en dialog med befolkningen, lokale organisasjoner og næringsliv. Hensikten er å utvikle egne handlingsplaner for bærekraftig utvikling, eller «Lokal agenda 21», ofte bare forkortet til LA 21. Den første nasjonale konferansen om Lokal agenda 21 i Norge fant sted i Fredrikstad i februar 1998 med deltakere fra over 160 kommuner og fylkeskommuner i tillegg til representanter for en rekke organisasjoner. Konferansen utarbeidet Fredrikstaderklæringen om lokalsamfunnets innsats for en bærekraftig utvikling, og oppfordret alle lokalsamfunn til å slutte seg til erklæringen og dermed forplikte seg til å gå i gang med Lokal agenda 21. I dag er det 267 kommuner som har sluttet seg til Fredrikstaderklæringen, og alle landets fylkeskommuner har sluttet seg til den.
Internasjonale tiltak
Mange land har etter hvert fått sin egen miljøvernminister, og det er inngått internasjonale avtaler om blant annet å redusere bruken av KFK-gasser og reduksjon av CO2-utslipp. Det er også dannet et globalt miljøfond (GEF- Global Environment Facility), som er finansiert av land i nord for å hjelpe land i sør med miljøtiltak. Dette vil føre til en bærekraftig utvikling. Norge har også en sentral rolle med miljøsaker i verden. Norge sponser afrika med 20 millioner kroner hvert år for å bygge miljøstasjoner.
Bærekraftig utvikling i norsk politikk
Statistisk sentralbyrå har siden 2008 beregnet hvorvidt utviklingen i Norge er bærekraftig ut fra et sett sentrale indikatorer og presentert dette i de årlige nasjonalbudsjettene. Hovedtendensen er at norsk økonomi blir mer bærekraftig, ettersom nasjonalformuen øker, samtidig som fornybare ressurser som fisk, skog og vannkraft forvaltes bærekraftig. Derimot er det umulig eller vanskelig å tallfeste uberørt natur, biologisk mangfold og klima, slik at bærekraftberegninger bare gir et delvis bilde av utviklingen.
Avstumpet dodekaeder
Et avstumpet dodekaeder er et arkimedisk legeme med 12 dekagonale og 20 trekantede sider, 60 hjørner og 90 kanter. Denne blir konstruert ved å avstumpe (kutte av) en tredjedel av kantene i begge ender av et dodekaeder, hvilket etterlater 20 nye trekantede sider og gjør de gamle pentagon-sidene dekagonale.
Bærekraftig utvikling
Bærekraftig utvikling i norsk politikk
Alle stortingspartier er enige om å opprettholde en bærekraftig utvikling - alle partier var enige i å ratifisere Paris-avtalen, men de er uenige i hvordan det skal gjennomføres.
Avstumpet dodekaeder
Areal og volum
Arealet A og volumet V til et avstumpet dodekaeder med sidelengde a er:
Martin Van Buren
Martin Van Buren (med korrekt nederlandsk skrivemåte Martin v an Buren ettersom van betyr «fra», og preposisjoner ikke skrives med stor forbokstav) (født 5. desember 1782, død 24. juli 1862) var USAs åttende president. Han var den første presidenten som ble født etter at uavhengighetserklæringen ble underskrevet, den første uten engelsk bakgrunn, og den eneste presidenten som ikke har hatt engelsk som morsmål.
Biografi
Van Buren ble født i Kinderhook i delstaten New York, 30 km sør for Albany. Hans tipp-tipp-oldefar Cornelis kom til den nye verden i 1631 fra Nederland. Martins far var Abraham van Buren (17. februar 1737–8. april 1817), bonde og populær vertshuseier. Hans mor var Maria Hoes (27. februar 1743–16. februar 1817) som også hadde barn fra et tidligere ekteskap.